**PIEMINEKĻU, PIEMIŅAS ZĪMJU UN PIEMIŅAS VIETU IZVEIDES KONSULTATĪVĀS PADOMES ATZINUMS**

Rīgā, 2022. gada 30. jūnijā

***Par*** ***ieceri izveidot pieminekli Aspazijai Rīgā, Teātra laukumā***

1. **Iesniedzējs** *(norāda atzinuma īsu būtību un objekta nosaukumu, par kuru atzinums sniegts)***:**

Rīgas domes Pieminekļu padome iesniedza izskatīšanai Pieminekļu, piemiņas zīmju un piemiņas vietu izveides konsultatīvajā padomē (turpmāk – padome) priekšlikumu par ieceri izveidot pieminekli Aspazijai Rīgā, Teātra laukumā, kas ietver sabiedriski un kultūrvēsturiski nozīmīgu personu piemiņas iemūžināšanu Rīgas pilsētas publiskajā ārtelpā – Teātra laukumā.

1. **Paredzētā darbības vieta:**
   1. **Objekta veids un kadastra apzīmējums:** Teātra laukums ietver pašvaldības īpašumā esošu zemesgabalu ar kadastra numuru 0100 005 2022, kura kopējā platība ir 1213 m2. Teātra laukumam piegulošie neapbūvētie zemesgabali ir Aspazijas bulvāris 0100 005 9015 un Vaļņu iela 0100 002 9010 (abi pašvaldības īpašumā).

**2.2.** **Objekta atrašanās adrese:** Teātra laukums atrodas Rīgas vēsturiskajā centrā, Vecpilsētas apkaimē. Tas izveidojies kā Teātra ielas paplašinājums pie Aspazijas bulvāra, iepretim Latvijas Nacionālajai operai.

1. **Iesniedzēja prasījums (iesniegums)** *(norāda informāciju atbilstoši saņemtajiem dokumentiem un MK noteikumiem Nr. 218)***:**

Izveidot pieminekli Aspazijai Rīgā, Teātra laukumā (turpmāk – iecere).

**4. Faktu konstatējums:**

**4.1. Pēc iesniegtās dokumentācijas saņemšanas (norāda saņemšanas datumu) vispārīgi apraksta galvenos faktus un iesniegto dokumentāciju:**

Vides aizsardzības un reģionālās attīstības ministrijā 2022. gada 20. maijā saņemta Rīgas domes Pieminekļu padomes 2022. gada 20. maija vēstule Nr. PP-22-3-nd “Par ieceri izveidot pieminekli Aspazijai Rīgā, Teātra laukumā”, kurai pielikumā pievienots:

1. Prezentācija par pieminekļa veidošanas ideju.

2. Konkursa projektēšanas programmas projekts uz 5 lp.

3. Padomes 25.02.2022.sēdes protokola izraksts Nr. 8§1 uz 3 lp.

**4.2.** **Konstatē un apraksta vēsturiskā notikuma faktu vai personas vēsturisko nozīmīgumu un ietvertās ieceres atbilstību normatīvajiem aktiem:**

Aspazija (1865–1943) — talantīga, spilgta, spēcīga, daudzšķautņaina personība, latviešu modernās dzejas un dramaturģijas aizsācēja, kas jau ar savu pirmo laikrakstā «Dienas Lapa» publicēto dzejoli meta izaicinājumu sabiedrībai, parakstot to ar sengrieķu feministes un valdnieka Perikla mīļotās sievietes Aspazijas vārdu. Viņas darbiem bija būtiska loma intelektuālās diskusijas rosināšanā par sieviešu emancipāciju un modernās sabiedrības vērtībām, par cilvēciskās esības un dzīves jēgas, nācijas un valsts radīšanas un pastāvēšanas pamatnosacījumiem.

Kultūras ministrija norāda, ka atbalsta Memoriālo muzeju apvienības 2022. gada 20. aprīļa vēstulē Nr. 1–4/32 “Par Aspazijai veltīta pieminekļa izveidi Rīgā” Rīgas domes Pieminekļu padomei pausto aicinājumu pieminekli veidot nosacītu, netiecoties uz portretiskumu, bet paužot Aspazijas romantisko, drosmīgo un neordināro garu.

Kopumā iecere atbilst normatīvo aktu prasībām attiecīgajā jomā.

1. **Atzinuma pamatojums** *(norāda atzinuma un pieņemtā lēmuma pamatojumu)***:**

Atzinumu un pieņemto lēmumu pamato personas sabiedriskais un kultūrvēsturiskais nozīmīgums, ieceres atbilstība normatīvo aktu prasībām attiecīgajā jomā.

**6. Atzinums:** **Norāda padomes sēdes datumu un pieņemto lēmumu** *(atbalstīt ieceri; neatbalstīt ieceri; atlikt ieceres vērtēšanu konstatēto trūkumu dēļ, nosakot termiņu to novēršanai)***:**

Pieminekļu, piemiņas zīmju un piemiņas vietu izveides konsultatīvās padomes 2022. gada 30. jūnija sēdes protokola Nr. 9 lēmums:

- **atbalstīt ieceri**.

Padomes priekšsēdētāja Elita Turka

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU